Un accident rutier în care a fost implicată o ambulanță şi un autoturism a avut loc în această după amiază pe Șoseaua Fundeni din Sectorul 2, București.
Din primele informaţii, autoturismul nu a cedat trecerea ambulanței care circula cu semnalele luminoase şi acustice în funcţiune.
În urma impactului extrem de violent, autoturismul a fost proiectat în afara șoselei la un pas de o florărie. Pietonii care așteptau la semafor au văzut imaginile îngroziți.
››› Vezi galeria foto ‹‹‹La faţa locului a ajuns un echipaj de pompieri, un echipaj de descarcerare şi o ambulanță care a preluat două victime.
Traficul a fost parțial blocat.
În continuare se efectuează cercetări în vederea stabilirii cu exactitate a cauzelor şi împrejurărilor producerii accidentului de circulaţie.